ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
சஃப்தர்ஜங் மருத்துவமனையில் புதிய ஆக்சிஜன் ஆலை மற்றும் கொவிட் வார்டுகளை டாக்டர் ஹர்ஷ்வர்தன் ஆய்வு செய்தார்
சஃப்தர்ஜங் மருத்துவமனையில் புதிதாக நிறுவப்பட்டுள்ள ஆக்சிஜன் ஆலை மற்றும் தற்போது கட்டப்பட்டு வரும் கொவிட் வார்டுகளை மத்திய சுகாதாரம் மற்றும் குடும்ப நல அமைச்சர் டாக்டர் ஹர்ஷ் வர்தன் இன்று ஆய்வு செய்தார்.
இம்மருத்துவமனையில் மேம்படுத்தப்பட்ட உயர்ரக மருத்துவ வசதிகள் கொவிட் பாதிப்புகளின் இரண்டாம் அலையை கட்டுப்படுத்துவதில் முக்கிய பங்காற்றின. மருத்துவமனையின் மருத்துவர்களோடு உரையாடிய அமைச்சர், கொவிட் தயார்நிலை குறித்து ஆய்வு செய்தார்.
குறுகிய காலத்தில் நிறுவப்பட்ட ஆக்சிஜன் ஆலையை பார்வையிட்ட டாக்டர் ஹர்ஷ் வர்தன், கொவிட் சிகிச்சைக்கு தேவையான ஆக்சிஜன் ஆலைகளை மிகவும் விரைவாக நாடு நிறுவியதாக குறிப்பிட்டார்.
சஃப்தர்ஜங் மருத்துவமனையில் புதிதாக நிறுவப்பட்டுள்ள ஆக்சிஜன் ஆலை, மத்திய அரசால் நிறுவப்பட்ட மூன்றாவது ஆலையாகும். பி எம் கேர்ஸ் நிதி உதவியுடன் டிஆர்டிஓ-வால் ஒரு மெட்ரிக் டன் திறனுடைய இந்த ஆலை நிறுவப்பட்டது. இரண்டு மெட்ரிக் டன் திறனுடன் கூடிய மற்றொரு ஆலை இதே மருத்துவமனையில் விரைவில் நிறுவப்படும் என்று அமைச்சர் தெரிவித்தார்.
இதுபோன்று 1051 ஆலைகள் நாடு முழுவதும் டிஆர்டிஓ, சிஎஸ்ஐஆர் மற்றும் ஹைடெக் ஆகியவற்றின் உதவியோடு நிறுவப்பட்டு வருவதாகவும் அவர் கூறினார்.
சிஎஸ்ஐஆர்- சிபிஆர்ஐ உதவியுடன் கட்டப்பட்டு வரும் கொவிட் வார்டுகளை பார்வையிட்ட அவர், அவற்றை விரைவில் கட்டி முடிக்குமாறு அறிவுறுத்தினார். சிகிச்சை நெறிமுறைகளை மீறுவதால் கொவிட் தொடர்பான சுகாதார சிக்கல்கள் ஏற்படுவதாக கூறிய அமைச்சர், மருத்துவர்களின் பரிந்துரை இல்லாமல் ஸ்டிராய்டு போன்ற மருந்துகளை நோயாளிகள் எடுத்துக் கொள்ளக் கூடாது என்று கூறினார். விதிமுறைகளை பின்பற்றுமாறு மருத்துவர்களையும் அவர் கேட்டுக்கொண்டார்.
பின்னர், செய்தியாளர்களிடம் பேசிய அமைச்சர், கொவிட் தொற்றுகளின் எண்ணிக்கை நாட்டில் தொடர்ந்து குறைந்து வருவதாக தெரிவித்தார். கடந்த 24 மணி நேரத்தில் மட்டும் 3,89,851 நபர்கள் குணம் அடைந்ததாகவும், 2,67,334 புதிய பாதிப்புகள் பதிவானதாகவும் டாக்டர் ஹர்ஷ் வர்தன் கூறினார்.(Visitor Counter : 170
சுகாதாரம் மற்றும் குடும்ப நலத்துறை அமைச்சகம்
சுகாதார ஆராய்ச்சிகளை ஊக்குவிக்கும் வகையில், உள்கட்டமைப்பு வசதிகளை ஏற்படுத்துவதில் மைல்கல் திட்டமாக, நாக்பூரில் தேசிய ஒற்றை சுகாதார நிறுவனத்திற்கு பிரதமர் நரேந்திர மோடி அடிக்கல் நாட்டுகிறார்
ரத்தத்தில் ஏற்படும் குறைபாடுகளைக் கட்டுப்படுத்துவது மற்றும் நிர்வகிக்கும் மத்திய ஆராய்ச்சி நிறுவனத்தையும் பிரதமர் தொடங்கி வைக்கிறார். இந்நிறுவனம் , ரத்தம் சார்ந்த குறைபாடுகள் மற்றும் நோய்கள் குறித்த ஆராய்ச்சிகளை மேற்கொள்வதில் முக்கியப் பங்காற்றும்
பிரதமர் திரு. நரேந்திர மோடி, 2022 டிசம்பர் 11ம் தேதி தேசிய ஒற்றை சுகாதார நிறுவனத்திற்கு அடிக்கல் நாட்டுவதுடன், நாக்பூரில் ரத்தக் குறைபாடுகளைக் கட்டுப்படுத்துதல் மற்றும் நிர்வகித்தல் குறித்த மத்திய ஆராய்ச்சி நிறுவனத்தையும் தொடங்கி வைக்கிறார்.
இந்த நிறுவனங்கள், பாதிக்கப்படக்கூடிய மக்களின் விலைமதிப்பில்லா உயிரைக் காப்பாற்றும் பணியில் சிறப்பான சேவையாற்றும்.
நாக்பூரில் தேசிய ஒற்றை சுகாதார நிறுவனத்திற்கு அடிக்கல் நாட்டி, சந்திராபூரில் ஐசிஎம்ஆர்-ரின் ரத்தக் குறைபாடுகளைக் கட்டுப்படுத்துதல் மற்றும் நிர்வகித்தல் குறித்த மத்திய ஆராய்ச்சி நிறுவனத்தைத் தொடங்கிவைக்கும் நிகழ்ச்சியில், மத்திய சுகாதாரத்துறை இணை அமைச்சர் டாக்டர். பாரதி பிரவீன் பவர், அத்துறையின் செயலாளர் டாக்டர் ராஜீவ் பால் மற்றும் பலர் கலந்துகொள்கின்றனர்.
மனிதர்களுக்கும், விலங்குகளுக்கும் இடையேயானத் தொடர்பு மூலமாகப் பரவும் தொற்று நோய்கள், பருவநிலை மாற்றம் உள்ளிட்டவற்றால், மனிதகுலத்தின் ஆரோக்கியத்தை வெகுவாகப் பாதிக்கிறது. மனிதர்களுக்குப் பரவும் நோய்களில் பாதிக்கும் மேற்பட்டவை, விலங்குகளாலேயேப் பரவுகிறது. எனவே இந்த நோய்களைக் கண்டறிந்து சிகிச்சை அளிப்பதில், நாக்பூரில் அமைய உள்ள தேசிய ஒற்றை சுகாதார நிறுவனம் முக்கியப் பங்காற்றும். மேலும் சுகாதாரத்துறையில் உள்கட்டமைப்பு வசதிகளை மேம்படுத்தும் மத்திய அரசின் மைல்கல் திட்டமாகவும் இது திகழும்.
இந்த நிறுவனம் ஆய்வக வசதிகளையும், அதன் திறன்களை மேம்படுத்துவதிலும் கவனம் செலுத்தும். பயோ-பாதுகாப்பு அளவு ஆய்வகமாக இந்த நிறுவனம் வடிவமைக்கப்படுகிறது. மனிதர்களைத் தாக்கும் அறியப்படாத விலங்குகள் சார்ந்த நோய்களைக் கண்டறிவதுடன், அதனைக் கட்டுப்படுத்துவதிலும், இந்த நிறுவனம் முக்கிய கவனம் செலுத்தும்.
மத்திய இந்தியாவின் விதர்பாக பகுதிகளில், ரத்தசிவப்பு அணுக்களில் ஏற்படும் குறைபாடுகள் குறிப்பாக பழங்குடி மக்களிடம் அதிகபட்சமாக 35 சதவீதம் அளவுக்கு பரவி வருகிறது. இதனைக் கருத்தில் கொண்டும், நாட்டில் மேலும் பரவாமல் தடுக்க வேண்டும் என்ற நோக்கத்தின் அடிப்படையிலேயே ஐசிஎம்ஆர்- ன் ரத்த குறைபாடுகளைக் கட்டுப்படுத்துதல் மற்றும் நிர்வகிப்பது தொடர்பான மத்திய அரசின் ஆராய்ச்சி மையம் அமைக்கப்படுகிறது.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
ஐஏஎஸ் அதிகாரிகள் பற்றாக்குறை
மக்களவையில் கேள்வி ஒன்றுக்கு மத்தியப் பணியாளர் மற்றும் பயிற்சி துறை இணையமைச்சர் டாக்டர். ஜிதேந்திர சிங் எழுத்துபூர்வமாக அளித்த பதிலில் கூறியதாவது:
சிவில் சர்வீஸ் தேர்வு மூலம் ஆண்டு தோறும் தேர்வு செய்யப்படும் அதிகாரிகளின் எண்ணிக்கையை 180 ஆக மத்திய அரசு அதிகரித்துள்ளது. இதேபோல் ஆண்டு தோறும் தேர்வு செய்யப்படும் ஐபிஎஸ் அதிகாரிகளின் எண்ணிக்கை 150-லிருந்து 200 ஆக அதிகரிக்கப்பட்டுள்ளது. மேலும், காலிப் பணியிடங்களை, மாநில பணிகளில் உள்ள அதிகாரிகள் மூலம் நிரப்புவதும் தொடர்ந்து நடைபெறுகிறது.
மாநில அளவில் ஐஏஎஸ் அதிகாரிகளின் காலிப்பணியிடங்கள் விவரம் இணைப்பில் கொடுக்கப்பட்டுள்ளது.
தமிழகத்துக்கு ஒதுக்கீடு செய்யப்பட்டுள்ள ஐஏஎஸ் அதிகாரிகளின் மொத்த எண்ணிக்கை 376. இதில் 322 பேர் பணியில் உள்ளனர்.
மேலும் விவரங்களுக்கு இந்த ஆங்கில செய்தி குறிப்பை காணவும்:
https://pib.gov.in/PressReleasePage.aspx?PRID=1808722
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
நிலுவையில் உள்ள குறைகளை தீர்ப்பதற்கான சிறப்பு பிரச்சாரத்தை மத்திய அமைச்சர் டாக்டர் ஜிதேந்திர சிங் தொடங்கினார்
இந்திய அரசில் நிலுவையில் உள்ள குறைகளை 2021 அக்டோபர் 2 முதல் 31-க்குள் தீர்ப்பதற்கான சிறப்பு பிரச்சாரத்திற்கான பிரத்தியேக தளத்தை மத்திய அறிவியல் மற்றும் தொழில்நுட்பம் இணை அமைச்சரும் ; புவி அறிவியல் இணை அமைச்சரும் ; பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணு சக்தி மற்றும் விண்வெளித்துறை இணை அமைச்சருமான டாக்டர் ஜிதேந்திர சிங் இன்று தொடங்கி வைத்தார்.
சாதாரண மக்களின் "வாழ்க்கை முறையை எளிதாக்கும்" வகையில் மக்களை மையமாகக் கொண்ட நிர்வாகத்தின் மீது கவனம் செலுத்தி நிலுவையில் உள்ள குறைகளைத் தீர்ப்பதற்கான அனைத்து முயற்சிகளும் பிரச்சாரத்தின் போது மேற்கொள்ளப்படும் என்று அவர் கூறினார்.
இந்திய அரசின் அனைத்து செயலாளர்கள், பிரச்சாரத்திற்காக நியமிக்கப்பட்ட அலுவலர்கள், இணைக்கப்பட்ட, துணை மற்றும் தன்னாட்சி அமைப்புகளிலிருந்து பல துறை தலைவர்கள் தொடக்க விழாவில் கலந்து கொண்டனர்.
பிரதமர் திரு நரேந்திர மோடி தலைமையிலான அரசு "குறைந்தபட்ச அரசு-அதிகபட்ச ஆளுகை" உடன் ஒரு முன்னுதாரண மாற்றத்தைக் கொண்டு வந்தது என்று கூறிய அமைச்சர், வெளிப்படைத்தன்மையின் மேம்பாடு இதன் முக்கிய குறிக்கோள் என்றார். 2014-ம் ஆண்டிலிருந்து 1500-க்கும் மேற்பட்ட வழக்கற்றுப் போன சட்டங்கள் நீக்கப்பட்டுள்ளதாக அவர் கூறினார்.
பொதுமக்கள் குறைகள், நாடாளுமன்ற உறுப்பினர்கள், மாநில அரசுகளின் பரிந்துரைகள் மற்றும் அமைச்சகங்களுக்கிடையேயான ஆலோசனைகள், ஒவ்வொரு அமைச்சகம்/துறை மற்றும் அவற்றை சார்ந்த அலுவலகங்களின் நாடாளுமன்ற உறுதிமொழிகள் ஆகியவற்றுக்கு குறித்த காலத்தில் சிறப்பான முறையில் தீர்வு காண்பதே இந்த சிறப்பு பிரச்சாரத்தின் நோக்கம் என்று டாக்டர் ஜிதேந்திர சிங் கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1760009
சிறப்பு சேவைகள் மற்றும் கட்டுரைகள்
ராமேஸ்வரம் அருகே ரூ.1.3 கோடி மதிப்புள்ள கஞ்சா பொருளை இந்திய கடலோர காவல்படையினர் பறிமுதல் செய்தனர்
போதைப் பொருள் கட்டுப்பாட்டு பிரிவுடன் இணைந்து மண்டபம் பகுதியைச் சேர்ந்த இந்திய கடலோர காவல்படையினர் மேற்கொண்ட நடவடிக்கையின் போது ராமேஸ்வரம் அருகே சந்தேகத்திற்குரிய வகையில் நான்கு பேருடன் சென்ற படகினை தடுத்து நிறுத்தினர். இந்த படகு அதிவேகமாக சென்று தப்பிக்க முயற்சி செய்த போது கடலோர காவல்படையினர் அதனை துரத்திச்சென்று பிடித்தனர்.
இந்த படகில் மேற்கொண்ட சோதனையின் போது 8 கோணிப்பைகளில் 300 கிலோ கிராம் எடையுள்ள கஞ்சாவும், 500 கிராம் எடையுள்ள கஞ்சா எண்ணெயும் கைப்பற்றப்பட்டன. இவற்றின் சந்தை மதிப்பு சுமார் ரூ.1.3 கோடியாகும் என்று சென்னையில் உள்ள பத்திரிகை தகவல் அலுவலக பாதுகாப்பு பிரிவின் செய்திக்குறிப்பு தெரிவிக்கிறது.
பிரதமர் அலுவலகம்
தற்சார்பு இந்தியாவை உருவாக்கும் முயற்சிகளுக்கு பிரதமர் பாராட்டு
இந்தியன் ஆயில் நிறுவனம் லிமிடெட் உள்நாட்டிலேயே தயாரிக்கப்பட்ட ஏவிஜிஎஸ் 10எல்எல்-ன் முதல் தொகுதியை பப்புவா நியூ கினியாவுக்கு வெற்றிகரமாக ஏற்றுமதி செய்ததன் மூலம் நாட்டை தற்சார்புடையதாக்கும் முயற்சிகளை பிரதமர் திரு நரேந்திர மோடி பாராட்டியுள்ளார்.
மத்திய பெட்ரோலியம் மற்றும் இயற்கை எரிவாயுத் துறை அமைச்சர் திரு ஹர்தீப் சிங் பூரியின் ட்விட்டர் பதிவைப் பகிர்ந்து பிரதமர் வெளியிட்டுள்ள ட்விட்டர் பதிவில் கூறியிருப்பதாவது:
"இதைப் பார்ப்பதற்கு மகிழ்ச்சி அளிக்கிறது. இது நமது தற்சார்பு இந்தியா முயற்சிகளுக்கு வலு சேர்க்கிறது."
நிதி அமைச்சகம்
பணம் எடுக்கும் போது பொருந்தக்கூடிய மூலத்தில் இருந்து கழிக்கப்படும் வரி விகிதங்களைக் கணக்கிடும் வசதியை மத்திய நேரடி வரிகள் வாரியம் வழங்கியது
வருமான வரி கணக்கைத் தாக்கல் செய்யாதவராக இருப்பின் ரூ 20 லட்சத்துக்கு மேலும், வருமான வரி கணக்கைத் தாக்கல் செய்பவராக இருப்பின் ரூ 1 கோடிக்கு மேலும் வங்கி மற்றும் தபால் நிலையங்களில் இருந்து பணம் எடுக்கும் போது, பொருந்தக்கூடிய ஆதாரத்தில் இருந்து கழிக்கப்படும் வரி விகிதங்களைக் கணக்கிடுவதற்காக புதிய செயல்முறை ஒன்றை வருமான வரித் துறை அறிமுகப்படுத்தியுள்ளது. 53,000-க்கும் அதிகமான சரிபார்ப்பு கோரிக்கைகள் இந்த வசதியின் மூலம் இது வரை வெற்றிகரமாக நிகழ்த்தப்பட்டுள்ளன.
ஜூலை 1, 2020 முதல் www.incometaxindiaefiling.gov.in-இல் கிடைக்கும் "194-என் பிரிவின் கீழான பொருந்துதல் சரிபார்ப்பு" என்னும் இந்த செயல்முறை, வங்கிகளுக்கும் தற்போது கிடைக்கச் செய்யப்பட்டுள்ளது. இதன் மூலம் ஒட்டுமொத்த நடைமுறையும் தானியங்கியாகி வங்கியின் உட்புற மைய வங்கியியல் தீர்வுக்குள் இணைக்கப்படும் என்று மத்திய நேரடி வரிகள் வாரியம் இன்று அறிவித்தது.
இந்த வசதியின் விவரங்களைக் குறித்து விளக்கிய மத்திய நேரடி வரிகள் வாரியம், பொருந்தக்கூடிய ஆதாரத்தில் இருந்து கழிக்கப்படும் வரி விகிதங்களைக் கணக்கிட, பணத்தை எடுக்கும் நபரின் நிரந்தக் கணக்கு எண்ணை மட்டும் வங்கி/தபால் நிலையம் உள்ளீடு செய்தால் போதும் என்றது. நிரந்தக் கணக்கு எண்ணை உள்ளிட்டவுடன், துறை சார்ந்த வசதியில் உடனடியாக ஒரு தகவல் ஒளிரும்: "ரூ 1 கோடிக்கும் மேல் பணம் எடுத்தால் மூலத்தில் இருந்து கழிக்கப்படும் வரி விகிதம் 2%" [பணம் எடுப்பவர் வருமான வரி கணக்கைத் தாக்கல் செய்பவராய் இருந்தால்] மற்றும் ரூ 20 லட்சத்துக்கு மேல் பணம் எடுத்தால் மூலத்தில் இருந்து கழிக்கப்படும் வரி விகிதம் 2% மற்றும் ரூ 1 கோடிக்கு மேல் எடுத்தால் 5%" [பணம் எடுப்பவர் வருமான வரி கணக்கைத் தாக்கல் செய்யாதவராய் இருந்தால்].
வரி கணக்கைத் தாக்கல் செய்யாத நபர்கள் அதிக அளவில் பணத்தை எடுப்பதாக தகவல்கள் தெரிவித்ததாக மத்திய நேரடி வரிகள் வாரியம் கூறியது. இந்த நபர்கள் வருமான வரி கணக்கைத் தாக்கல் செய்வதை உறுதி செய்யவும், வருமான வரி கணக்கைத் தாக்கல் செய்யாதவர்களின் பணம் எடுத்தலைக் கண்காணிக்கவும் மற்றும் கருப்புப் பணத்தை முடக்கவும், கணக்கைத் தாக்கல் செய்யாத நபர்களின் பணம் எடுத்தல் அளவை ரூ 20 லட்சமாக குறைத்தும், கணக்கைத் தாக்கல் செய்யாதவர்கள் ரூ 1 கோடிக்கு மேல் பணம் எடுத்தால் அதிக பட்ச வரி விகிதமான 5 சதவீதத்தை விதிக்கவும் 1 ஜூலை, 2020 முதல் வருமான வரி சட்டத்தில் மேலும் திருத்தங்களை நிதி சட்டம், 2020 செய்தது.
(Visitor Counter : 270
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 210.31கோடியைக் கடந்தது
இந்தியாவில் கொவிட்-19 தடுப்பூசியை பொறுத்தவரை இன்று காலை 7 மணி நிலவரப்படி 210.31 கோடிக்கும் அதிகமான  டோஸ்கள் செலுத்தப்பட்டுள்ளன 2,79,87,316 அமர்வுகள் மூலம் இந்த சாதனை படைக்கப்பட்டுள்ளது.
12-14 வயதிற்குட்பட்டோருக்கான கொவிட்-19 தடுப்பூசி, 16 மார்ச் 2022 முதல் செலுத்தப்பட்டு வருகிறது. இதுவரை, ஏறத்தாழ 4 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது. 18-59 வயதுடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது..
இந்தியாவில் தற்போது சிகிச்சை பெறுவோரின் எண்ணிக்கை 96,506 மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.22 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.59 சதவீதமாக உள்ளது. கடந்த 24 மணி நேரத்தில் 9,680 பேர் குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,37,33,624.
இந்தியாவில் கடந்த 24 மணி நேரத்தில் 8,586 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 3,91,281 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 88.31 கோடி  வாராந்திரத் தொற்று 3.31 சதவீதமாக உள்ளது. தினசரித் தொற்று விகிதம் 2.19 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1853726
சுகாதாரம் மற்றும் குடும்ப நலத்துறை அமைச்சகம்
மாநிலங்களுக்கும் யூனியன் பிரதேசங்களுக்கும் சுமார் 43.25 கோடி கொவிட் தடுப்பூசிகள் விநியோகம்
நாடு தழுவிய தடுப்பூசித் திட்டத்தின் ஒரு பகுதியாக இந்திய அரசு இதுவரை, 43.25 கோடிக்கும் அதிகமான  கொவிட் தடுப்பூசி டோஸ்களை, மாநிலங்களுக்கும், யூனியன் பிரதேசங்களுக்கும், இலவசமாக வழங்கியுள்ளது. மேலும் கூடுதலாக 53,38,210 தடுப்பூசிகள் வழங்கப்படவிருக்கின்றன.
இன்று காலை 8 மணி வரையிலான தரவுகளின் அடிப்படையில், மொத்தம் 40,36,44,231 டோஸ் தடுப்பூசி  பயன்படுத்தப்பட்டுள்ளன.
சுமார் 2.88 கோடி  கொவிட் தடுப்பூசி டோஸ்கள், மாநிலங்கள், யூனியன் பிரதேசங்கள் மற்றும் தனியார் மருத்துவமனைகளின் கையிருப்பில் உள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1737433
----
(Visitor Counter : 174
குடியரசுத் தலைவர் செயலகம்
தீபாவளியை முன்னிட்டு குடியரசுத் தலைவர் வாழ்த்து
தீபாவளியை முன்னிட்டு குடியரசுத் தலைவர் திரு ராம் நாத் கோவிந்த் நாட்டு மக்களுக்கு தமது வாழ்த்துகளை தெரிவித்துள்ளார்.
"தீபாவளி புனிதத் திருநாளை முன்னிட்டு இந்தியா மற்றும் வெளிநாடுகளில் வாழும் நமது மக்களுக்கு எனது மனப்பூர்வ வாழ்த்துகளை தெரிவித்துக் கொள்கிறேன்.
தீமையை எதிர்த்து நன்மை வென்றதையும் இருளை எதிர்த்து ஒளி வென்றதையும் தீபாவளி குறிக்கிறது. நமது சமுதாயத்தின் பல்வேறு பிரிவுகளில் பல்வேறு நம்பிக்கைகளை பின்பற்றும் மக்களால் இப்பண்டிகை பெரிதும் கொண்டாடப்படுகிறது. பரஸ்பர அன்பு, நட்பு, சகோதரத்துவம் ஆகியவற்றின் செய்தியை தீபாவளி புனித பண்டிகை வழங்குகிறது. உண்மையில், நமது வளம் மற்றும் மகிழ்ச்சியை அடுத்தவர்களுடன் பகிர்ந்து கொள்வதற்கான வாய்ப்பு இது.
இந்த பண்டிகையை நாம் அனைவரும் ஒன்றிணைந்து தூய்மையுடனும் பாதுகாப்பாகவும் கொண்டாடி சுற்றுச்சூழல் பாதுகாப்புக்கு பங்களிக்க உறுதி ஏற்போம்," என்று தமது வாழ்த்து செய்தியில் குடியரசுத் தலைவர் கூறியுள்ளார்.
ரெயில்வே அமைச்சகம்
திரு. விஸ்வேஷ் சவ்பே ரயில்வே வாரியத்தின் புதிய உறுப்பினராக பொறுப்பேற்பு
திரு. விஸ்வேஷ் சவ்பே ரயில்வே வாரியத்தின் புதிய உறுப்பினராக  நியமிக்கப்பட்டுள்ளார். இவர் இன்று  பொறுப்பேற்றுள்ளார்.
திரு. சவ்பே இந்திய ரயில்வே பொறியியல் பணியின் 1980-வது தொகுப்பை சேர்ந்தவர். இவர் ரயில்வே துறையின் பல்வேறு மண்டலங்களில், பல்வேறு உயர் பதவிகளில் பணியாற்றியுள்ளார்.
மனித வள மேம்பாட்டு அமைச்சகம்
எதிர்கால தொழில்முனைவோர்களாக மாணவர்களை உருவாக்க வேண்டும் என்று திரு தர்மேந்திர பிரதான் அழைப்பு விடுத்துள்ளார்
மத்தியப் பல்கலைக்கழகங்களில் துணைவேந்தர்கள் மற்றும் தேசிய அளவில் முக்கியத்துவம் வாய்ந்த கல்வி நிறுவனங்களின் இயக்குநர்கள் பங்கேற்ற இரண்டு நாள் மாநாடு இன்று  நிறைவடைந்தது. இந்த மாநாட்டை குடியரசுத்தலைவர் திரு ராம் நாத் கோவிந்த், நேற்று தொடங்கி வைத்தார். மாநாட்டில் மத்திய கல்வித்துறை அமைச்சர் திரு தர்மேந்திர பிரதான், மத்திய கல்வித்துறை இணை அமைச்சர் திரு சுபாஷ் சர்க்கார், பிரதமரின் ஆலோசகர் திரு அமித் காரே, உயர்கல்வித்துறை செயலாளர் திரு சஞ்சய் மூர்த்தி, உள்ளிட்டோர் கலந்து கொண்டனர்.
இம்மாநாட்டின் நிறைவு நாள் நிகழ்ச்சியில் உரையாற்றிய திரு பிரதான், எதிர்கால தயார் நிலை பணியாளர்களைக் கண்டறிவதற்கான விரைவான அணுகுமுறையை இலக்காக வைக்க வேண்டும் என்று உயர்கல்வி நிறுவனங்களுக்கு அழைப்பு விடுத்தார். தொழில்முனைவோர் குறித்து பேசிய அமைச்சர், நாட்டில் யுனிகான் நிறுவனங்களின் எண்ணிக்கை அதிகரித்து வருவதாகக் கூறினார். மாணவர்கள் வேலை தேடுபவர்களாக இல்லாமல் வேலை அளிப்பவர்களாக இருக்கும் வகையில் தயாராக வேண்டும் என்று கேட்டுக் கொண்டார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1832154
-----
(Visitor Counter : 116
சட்டம் மற்றும் நீதித்துறை அமைச்சகம்
டிஜிட்டல் இடைவெளியைக் குறைத்து, அனைவருக்கும் நீதி வழங்கப்படுவதை உறுதி செய்யும் இ-சேவை மையங்கள்
டிஜிட்டல் இடைவெளியைக் குறைத்து, அனைவருக்கும் நீதி வழங்கப்படுவதை உறுதி செய்யும் அளப்பரிய பணியை இ-சேவை மையங்கள் மேற்கொண்டு வருகின்றன. குடிமக்களை மையமாகக் கொண்ட நீதிமன்றங்களின் சேவைகளையும், வழக்குகள் சம்பந்தமான தகவல்களையும் பங்குதாரர்கள் எளிதாகப் பெரும் வகையில் 31.05.2023 வரை 25 உயர்நீதிமன்றங்களின் கீழ் 815 இ-சேவை மையங்கள் நிறுவப்பட்டுள்ளன.
மின்னணு வாயிலாக வழக்குகளை தாக்கல் செய்யும் சேவையை வழக்கறிஞர்களுக்கும், நீதித்துறை சார்ந்தவர்களுக்கும் வழங்குவதன் மூலம் டிஜிட்டல் இடைவெளியை நீக்குவதற்காக இ-சேவை மையங்கள் தொடங்கப்பட்டுள்ளன. சோதனை முயற்சியாக அனைத்து உயர் நீதிமன்றங்கள் மற்றும் ஒரு மாவட்ட நீதிமன்றத்தில் தொடங்கப்பட்ட இந்த சேவை, அனைத்து நீதிமன்ற வளாகங்களுக்கும் விரிவு படுத்தப்படுகிறது. மின்னணு தாக்கல் சம்பந்தமாக வழக்கறிஞர் அல்லது நீதித்துறை சார்ந்தவர்களுக்கு உதவும் வகையில் நீதிமன்ற வளாகங்களின் நுழைவுப் பகுதியில் இ-சேவை மையங்கள் அமைக்கப்படுகின்றன.
அக்டோபர் 30, 2020 அன்று இந்தியாவின் முதல் மின்னணு ஆதார மையம் மகாராஷ்டிராவின் நாக்பூரில் திறந்து வைக்கப்பட்டது. ‘நியாய் கௌசல்' என்று பெயரிடப்பட்ட இந்த மையம், உச்சநீதிமன்றம், உயர்நீதிமன்றங்கள் மற்றும் நாடு முழுவதும் உள்ள மாவட்ட நீதிமன்றங்களில் மின்னணு வாயிலாக வழக்குகளை தாக்கல் செய்யும் வசதியை வழங்கும். மின்னணு நீதிமன்ற சேவைகளை வழக்கறிஞர்களும், நீதித்துறை சார்ந்தவர்களும் அணுகுவதற்கு இந்த மையம் உதவிகரமாக இருக்கும்.
வணிகம் மற்றும் தொழில்துறை அமைச்சகம்
சிறப்புப் பொருளாதார மண்டல மேம்பாட்டாளர்கள், இணை மேம்பாட்டாளர்கள், தொழில் பிரிவுகளுக்கு சலுகைகள்
கொவிட்-19 தொற்று திடீர் பரவலைத் தொடர்ந்து அமலில் உள்ள நாடு தழுவிய முடக்கத்தால், பல அரசு அலுவலகங்கள் மூடப்பட்டுள்ளன. அவசர சேவைகளில் ஈடுபட்டுள்ளவர்கள் உள்ளிட்டோர் குறைந்த அளவு பணியாளர்களுடன் இயங்கி வருகின்றது. எனவே, சிறப்புப் பொருளாதார மண்டல தொழில் பிரிவுகள், மேம்பாட்டாளர்கள், இணை மேம்பாட்டாளர்கள் ஆகியோருக்கு விதிமுறைகளின் மீது பொருந்தக்கூடிய சலுகைகளை அளிக்க வர்த்தகத் துறை முடிவெடுத்துள்ளது. இந்த சலுகைகளைப் பெறுவதற்கு விண்ணப்பிக்க,
- மேம்பாட்டாளர்கள், இணை மேம்பாட்டாளர்கள் தற்சார்பு பட்டயப் பொறியாளர்களால் சான்றளிக்கப்பட்ட காலாண்டு முன்னேற்ற அறிக்கையைத் தாக்கல் செய்ய வேண்டும்
- தகவல் தொழில்நுட்பம், தகவல் தொழில்நுட்பம் தொடர்பான சேவைத் தொழில் பிரிவுகள் தாக்கல் செய்ய வேண்டிய ஏற்றுமதிக்கான சாப்டெக்ஸ் படிவம்
- சிறப்புப் பொருளாதார மண்டல தொழில் பிரிவுகளால் தாக்கல் செய்யப்படும் வருடாந்திர திறன் அறிக்கைகள்
- பின்வரும் காரணங்களால் காலாவதியாகக் கூடிய ஒப்புதல் கடித நீட்டிப்பு
மேம்பாட்டாளர்கள், இணை மேம்பாட்டாளர்கள் சிறப்புப் பொருளாதார மண்டலங்களை மேம்படுத்தி இயக்கும் நடைமுறையில் ஈடுபடும் போது
நிதி நிறுவனம் அல்லாத நிறுவனத்தின் மதிப்பீட்டுக்கான 5 ஆண்டு தொகுப்பை நிறைவு செய்யக்கூடிய தொழில் பிரிவுகள்
இயங்கத் தொடங்காத தொழில் பிரிவுகள்
தற்போதைய நிலை காரணமாக, மேற்கூறப்பட்டுள்ள விதிமுறைகளில் ஏதாவது ஒன்றைப் பின்பற்ற இயலாத மேம்பாட்டாளர்கள், இணை மேம்பாட்டாளர்கள், தொழில் பிரிவுகளுக்கு சிரமம் ஏற்படாத வகையிலும், தண்டனை நடவடிக்கை எடுக்காமலும் இருக்குமாறு சிறப்பு பொருளாதார மண்டல வளர்ச்சி ஆணையர்களுக்கு உத்தரவிடப்பட்டுள்ளது. மேலும், இயன்ற வரை, ஒப்புதல் கடித நீட்டிப்பு மற்றும் இதர விதிமுறைகளை மின்னணு முறை மூலம் குறிப்பிட்ட கால வரம்புக்குள் அனுமதிக்கலாம் என கூறப்பட்டுள்ளது.
(Visitor Counter : 141
சுகாதாரம் மற்றும் குடும்ப நலத்துறை அமைச்சகம்
எய்ம்ஸின் வளமான பாரம்பரியத்தில், அடுத்த அத்தியாயத்தை சேர்ப்போம் - டாக்டர் ஹர்ஷ் வர்தன்
எய்ம்ஸின் வளமான பாரம்பரியத்தில், அடுத்த அத்தியாயத்தை நாம் ஒன்றிணைந்து சேர்ப்போம் என மத்திய சுகாதாரத்துறை அமைச்சர் டாக்டர் ஹர்ஷ் வர்தன் கூறினார்.
தில்லியில் உள்ள அகில இந்திய மருத்துவ அறிவியல் கழகத்தின்  47வது பட்டமளிப்பு விழாவுக்கு மத்திய சுகாதாரத்துறை அமைச்சர் டாக்டர் ஹர்ஷ் வர்தன் தலைமை தாங்கினார். இதில் மத்திய சுகாதாரத்துறை இணையமைச்சர் அஸ்வின் குமார் சவுபே கலந்து கொண்டார். இதில் தலைமை விருந்தினராக உலக சுகாதார அமைப்பின் தென் கிழக்கு ஆசிய மண்டல இயக்குனர் திருமிகு பூனம் கேத்ரபால் சிங் கலந்து கொண்டார்.
இந்நிகழ்ச்சியில் டாக்டர் ஹர்ஷ் வர்தன் பேசியதாவது:
இந்தியர்களுக்கு உலகத்தரமான மருத்துவக் கல்வி கிடைப்பதற்காக, எய்ம்ஸ் நிறுவனர் ராஜ்குமாரி அம்ரித் கவுர், வெளிநாடுகள் மற்றும் சர்வதேச அமைப்புகளிடம் இருந்து நிதி திரட்டினார்.
இன்று மருத்துவ கல்வி நிறுவனங்களின் தரப்பட்டியலில் கடந்த 3 ஆண்டுகளாக முதல் இடத்தில் எய்ம்ஸ் உள்ளது. இந்நிறுவனத்தின் முன்னேற்றத்துக்கு, நாம் அனைவரும் பணியாற்ற வேண்டும். எய்ம்ஸ் பாரம்பரியத்தை நாம் பாதுகாத்து, சிறப்பான எதிர்காலத்தை நோக்கி செல்ல வேண்டும். நாம் வெறும் பார்வையாளர்களாக மட்டும் இருக்க கூடாது. எய்ம்ஸ் பாரம்பரியத்தின் அடுத்த அத்தியாயத்தை நாம் ஒன்றிணைந்து சேர்க்க வேண்டும்.
இவ்வாறு டாக்டர் ஹர்ஷ் வர்தன் பேசினார்.
எய்ம்ஸ் மையத்தின் 6 மூத்த பேராசிரியர்களுக்கு வாழ்நாள் சாதனையாளர் விருதுகள் வழங்கப்பட்டன. இந்த பட்டமளிப்பு விழாவில் 1,100-க்கும் மேற்பட்ட மாணவர்கள் பட்டம் பெற்றனர். அவர்களில் 90 பேர் பதக்கங்கள் பெற்றனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1687663
----
(Visitor Counter : 87
பிரதமர் அலுவலகம்
மத்தியப் பிரதேச மாநிலம் தாதியாவில் நடந்த சாலை விபத்தில் உயிரிழந்தவர்களுக்கு பிரதமர் இரங்கல்
பாதிக்கப்பட்டவர்களுக்கு பிரதமரின் தேசிய நிவாரண நிதியில் இருந்து கருணைத் தொகை அறிவிப்பு
மத்தியப் பிரதேச மாநிலத்தின் தாதியா மாவட்டத்தில் நடந்த சாலை விபத்தில் உயிரிழந்தவர்களுக்கு பிரதமர் திரு. நரேந்திர மோடி ஆழ்ந்த இரங்கல் தெரிவித்துள்ளார். பாதிக்கப்பட்டவர்களுக்கு பிரதமரின் தேசிய நிவாரண நிதியில்  இருந்து கருணைத் தொகை வழங்கப்படும் என திரு. மோடி அறிவித்துள்ளார்.
பிரதமர் அலுவலகம் ட்வீட் செய்திருப்பதாவது;
“தாதியா விபத்தில் உயிரிழந்தவர்களின் உறவினர்களுக்கு பிரதமரின் தேசிய நிவாரண நிதியில் இருந்து ரூ. 2 லட்சம் கருணைத்தொகையாக வழங்கப்படும். காயமடைந்தவர்களுக்கு தலா ரூ. 50,000 வழங்கப்படும்: பிரதமர் @ நரேந்திரமோடி"
----
PKV/AM/KPG
(
சுரங்கங்கள் அமைச்சகம்
சிறப்பு தூய்மை இயக்கம் 3.0 இன் கீழ் 341 செயல்பாடுகளை சுரங்க அமைச்சகம் மேற்கொள்கிறது
சுரங்க அமைச்சகம் அதன் பொதுத்துறை நிறுவனங்கள் மற்றும் அதன் துறை அமைப்புகளுடன் இணைந்து அரசு அலுவலகங்களில் தூய்மையை முன்னெடுக்கவும், பணியிட சூழலை தரம் உயர்த்துவதற்கும் சிறப்பு தூய்மை இயக்கம் 3.0 ஐ கடைப்பிடித்து வருகிறது.
சுரங்க அமைச்சகத்தின் செயலாளர், செப்டம்பர் 30 அன்று அனைத்து கள அலுவலகங்களுடன் காணொலி மூலம் நடத்திய ஆலோசனை கூட்டத்தில், சிறப்பு தூய்மை இயக்கம் 3.0 பணிக்காக அனைத்து அலுவலகங்களையும் தயார்படுத்துவது குறித்து ஆய்வு செய்தார். பல்வேறு பிரிவுகளின் கீழ் இலக்குகள் நிர்ணயிக்கப்பட்டு, சுத்தம் செய்வதற்கான இடங்கள் அடையாளம் காணப்பட்டன. அதன்படி சுரங்க அமைச்சகம் மற்றும் பிற பிரிவுகளில் 341 செயல்பாடுகள் அடையாளம் காணப்பட்டுள்ளன.
அமைச்சகமும் அதன் கீழ் உள்ள அமைப்புகளும் பல்வேறு நடவடிக்கைகளை மேற்கொண்டு வருகின்றன. சிறப்பு தூய்மை இயக்கம் 3.0 இன் போது, சாஸ்திரி பவனின் பிரதான நுழைவாயில் மற்றும் நடைபாதைகள் உள்ளிட்ட அலுவலக வளாகங்களை புதுப்பிக்கும் பணிகளை சுரங்க அமைச்சகம் மேற்கொண்டு வருகிறது.
இந்திய சுரங்க பணியகமும் சிறப்பு தூய்மை இயக்கம் 3.0 –ஐ கடைப்பிடித்து வருகிறது. உரக் குழிகளை உருவாக்குதல் மற்றும் ஒரு மூலிகை தாவர தோட்டம் அமைத்தல் உள்ளிட்ட தோட்டப்பணிகளை மேற்கொண்டு வருகிறது.ANU/PKV/BS/AG/ KV
(Visitor Counter : 27
மனித வள மேம்பாட்டு அமைச்சகம்
நான்காண்டு ஒருங்கிணைந்த ஆசிரியர் கல்வித் திட்டம்  57 புகழ்பெற்ற மத்திய/மாநில அரசுப் பல்கலைக்கழகங்கள்/கல்வி நிறுவனங்களில் 2023-24 ஆம் ஆண்டு முதல் தொடக்கம்
ஆசிரியர் கல்விக்கான தேசிய கவுன்சில்  நாடு முழுவதும் உள்ள 57 ஆசிரியர் கல்வி நிறுவனங்களில்  ஒருங்கிணைந்த ஆசிரியர் கல்வித் திட்டத்தை  2023-24 ஆம் ஆண்டு முதல் நாடு முழுவதும் தொடங்கியுள்ளது. இது தேசிய கல்விக் கொள்கை 2020 இன் கீழ் ஆசிரியர் கல்விக்கான தேசிய கவுன்சிலின் முதன்மையானத் திட்டமாகும்.
ஒருங்கிணைந்த ஆசிரியர் கல்வித் திட்டம் 26 அக்டோபர் 2021 அன்று அறிவிக்கப்பட்டபடி 4 ஆண்டுகளுக்கான இரட்டை பட்டங்களுக்கான முழுமையான இளங்கலை பட்டப்படிப்பு, பி ஏ. பி. எட்./ பி எஸ் சி.பி. எட். மற்றும் பி.காம். பி.எட் ஆகும். இந்தப் பாடநெறி புதிய பள்ளிக் கட்டமைப்பின் அடிப்படை, ஆயத்தம், நடுநிலை மற்றும் இடைநிலை  ஆகிய 4 நிலைகளுக்கு ஆசிரியர்களைத் தயார்படுத்தும். இத்திட்டம் முதன்முதலில் புகழ்பெற்ற மத்திய/மாநில அரசுப் பல்கலைக்கழகங்கள்/கல்வி நிறுவனங்களில் முன்னோடி முறையில் வழங்கப்படுகிறது. இடைநிலை வகுப்புகளுக்குப் பிறகு விருப்பப்படி கற்பித்தலைத் தொழிலாகத் தேர்ந்தெடுக்கும் அனைத்து மாணவர்களுக்கும் ஒருங்கிணைந்த ஆசிரியர் கல்வித் திட்டம் சாத்தியமாகும். தற்போதைய பி.எட்.க்கு தேவையான 5 ஆண்டுகளை விட 4 ஆண்டுகளில் படிப்பை முடிப்பதன் மூலம் ஒரு வருடத்தை மிச்சப்படுத்துவதால் இந்த ஒருங்கிணைந்த பாடநெறி மாணவர்களுக்கு பயனளிக்கும் சிறந்த திட்டம் ஆகும். அதற்கான சேர்க்கை தேசிய பொது நுழைவுத் தேர்வு  மூலம் தேசியத் தேர்வு முகமையால்  மேற்கொள்ளப்படும்.
ஒருங்கிணைந்த ஆசிரியர் கல்வித் திட்டமானது  அதிநவீன கற்பித்தலை வழங்குவதோடு மட்டுமல்லாமல் ஆரம்பகாலக் குழந்தைப் பராமரிப்பு மற்றும் கல்வி , அடிப்படை கல்வியறிவு மற்றும் எண்ணியல் , உள்ளடக்கிய கல்வி, இந்தியாவின் மதிப்புகள்/நெறிமுறைகள்/கலை/மரபுகள் பற்றிய புரிதல் ஆகியவற்றிலும் ஓர் அடித்தளத்தை நிறுவும். ஆசிரியர் கல்வித் துறையின் மறுமலர்ச்சிக்கு இந்தப் பாடநெறி கணிசமான பங்களிப்பை வழங்கும். இந்திய விழுமியங்கள் மற்றும் மரபுகளை அடிப்படையாகக் கொண்ட ஒழுங்குமுறைச் சூழலில் இந்தப் பாடத்திட்டத்தில் பயின்று வரும் வருங்கால ஆசிரியர்கள் 21 ஆம் நூற்றாண்டின் உலகளாவிய தரத்தின் தேவைகளுக்கேற்ப இருப்பார்கள். ஆகவே புதிய இந்தியாவின் எதிர்காலத்தை வடிவமைப்பதில் இவர்கள் முன்னோடிகளாகத் திகழ்வார்கள்.